
Development of an Automated Field Heavy Metal Ion Detector Using Anthocyanin as an Indicator with Embedded System Integration 

บทคัดย่อ

การปนเปื้อนของไอออนโลหะในแหล่งน้ำเป็นปัญหาสำคัญที่ส่งผลกระทบต่อสิ่งแวดล้อมและสุขภาพของประชาชน การพัฒนาวิธีตรวจวัดที่มีต้นทุนต่ำ สามารถวิเคราะห์ได้อย่างรวดเร็ว และเหมาะสมสำหรับการใช้งานภาคสนามจึงมีความสำคัญ การศึกษานี้มีวัตถุประสงค์เพื่อพัฒนาเครื่องตรวจวัดไอออนโลหะหนักภาคสนามอัตโนมัติโดยใช้แอนโทไซยานินเป็นอินดิเคเตอร์ร่วมกับการประยุกต์ใช้ระบบสมองกลฝังตัว ศึกษาคุณสมบัติของสารสกัดแอนโทไซยานินจากดอกอินทนิล (Lagerstroemia speciosa) และการตอบสนองต่อไอออนโลหะ จำนวน 10 ชนิด ได้แก่ Cr3+, Cu2+, Fe3+, Fe2+, Al3+, Ni2+, Zn2+, Mn2+, Mg2+ และ Pb2+ ในช่วง pH 1–13 โดยวิเคราะห์การเปลี่ยนแปลงสีและสเปกตรัมการดูดกลืนแสงด้วยเครื่อง UV–Vis spectrophotometer (UV-1800) พัฒนาระบบตรวจวิเคราะห์ค่าสี RGB โดยใช้เซนเซอร์ TCS3200 RGB color sensor เก็บข้อมูลผ่านบอร์ดไมโครคอนโทรลเลอร์ ESP32 ประมวลผลแบบคลาวด์เพื่อคำนวณความเข้มข้นของไอออนโลหะ ประเมินสมรรถนะของวิธีวิเคราะห์โดยศึกษาความเป็นเส้นตรงจากสมการมาตรฐาน และเปรียบเทียบผลการวิเคราะห์กับเทคนิค UV–Vis spectrophotometry เพื่อประเมินความถูกต้องด้วยสถิติ Paired-samples t-test และศึกษาความสามารถในการเลือกจำเพาะ ผลการศึกษาพบว่าสารสกัดจากดอกอินทนิลมีปริมาณแอนโทไซยานินรวม (Total anthocyanin content) เท่ากับ 1.81 mg CGE/100g of FW  มีค่าการดูดกลืนแสงสูงสุด (λmax) ที่ 550 นาโนเมตร ในช่วง pH 1–7 สารสกัดเกิดการเปลี่ยนแปลงสีชัดเจนเมื่อเกิดสารเชิงซ้อนกับ Fe2+, Fe3+ และ Cr3+ ระบบตรวจวัดเชิงสีที่พัฒนาให้สมการมาตรฐานที่มีความเป็นเส้นตรงสูง (R² > 0.990) ภายใต้ความเข้มแสง 20, 30, 60 และ 70 lux ผลการตรวจวัดปริมาณไอออนโลหะ Fe2+, Fe3+ และ Cr3+ ในน้ำตัวอย่างพบว่าไม่แตกต่างกันอย่างมีนัยสำคัญทางสถิติ (p > 0.01) กับเทคนิค UV–Vis spectrophotometry การศึกษาความสามารถในการเลือกจำเพาะพบว่า Mn2+ และ SO42- ไม่รบกวนการตรวจวัดอย่างมีนัยสำคัญทางสถิติ (p > 0.01) ขณะที่ Cu2+, Zn2+, Al3+, Cl-, NO3- และ CO32- ส่งผลรบกวนอย่างมีนัยสำคัญทางสถิติ (p < 0.01) ระบบที่พัฒนาขึ้นมีต้นทุนรวมทั้งสิ้น 990 บาทต่อชุด ซึ่งมีศักยภาพสำหรับการตรวจติดตามคุณภาพน้ำภาคสนาม และเป็นต้นแบบของแพลตฟอร์มตรวจวัดเชิงสีดิจิทัลจากธรรมชาติสำหรับงานวิเคราะห์สิ่งแวดล้อม

บทนำ
การปนเปื้อนของโลหะหนักจากอุตสาหกรรมในแหล่งน้ำส่งผลกระทบอย่างรุนแรงต่อสิ่งแวดล้อมและสุขภาพของประชาชน การพัฒนาวิธีตรวจวัดต้นทุนต่ำ รวดเร็วและเหมาะสำหรับใช้งานภาคสนามจึงมีความสำคัญ แม้ปัจจุบันจะมีเทคนิคมาตรฐาน เช่น 

Spectroscopy หรือ Voltammetry แต่ยังมีขอจำกัดเรื่องเครื่องมือที่ซับซ้อน ราคาสูง ละต้องอาศัยผู้เชี่ยวชาญในการวิเคราะห์ การตรวจวัดเชิงสี (Colorimetry) เป็นวิธีที่ง่าย โดยอาศัยปฏิกิริยาการเกิดสารประกอบเชิงซ้อนที่มีสีระหว่างไอออนโลหะหนักกับสารอินทรีย์ในสภาวะ pH ที่จำเพาะซึ่งแอนโทไซยานินจากธรรมชาติสามารถทำหน้าที่เป็นลิแกนด์เปลี่ยนสีที่มองเห็นได้ด้วยตาเปล่า งานวิจัยนี้จึงสนใจใช้แอนโทไซยานินจากดอกอินทนิลเนื่องจากเข้าถึงง่ายและยังมีการศึกษาน้อย อย่างไรก็ตาม การสังเกตด้วยตาเปล่ามีข้อจำกัดด้านการวิเคราะห์เชิงปริมาณ ส่วนเทคนิค Digital image colorimetry (RGB) มักประสบปัญหาแสงแวดล้อมที่ไม่คงที่ ปัจจุบันจึงมีการนำระบบสมองกลฝังตัว (Embedded system) มาประยุกต์ใช้เพื่อควบคุมและเพิ่มประสิทธิภาพการทำงานของอุปกรณ์
การศึกษาครั้งนี้จึงมุ่งศึกษาประสิทธิภาพของสารสกัดแอนโทไซยานินจากดอกอินทนิลในการตรวจจับไอออนโลหะหนัก 10 ชนิด (Cr3+, Cu2+, Fe3+, Fe2+, Al3+, Ni2+, Zn2+, Mn2+, Mg2+ และ Pb2+) เพื่อพัฒนาเป็นเครื่องตรวจวัดในระบบปิด โดยใช้เซนเซอร์วัดค่าสี RGB ร่วมกับบอร์ด ESP32 ส่งข้อมูลไปยัง Google Apps Scriptเพื่อคำนวณปริมาณโลหะหนักจากกราฟมาตรฐานและแสดงผลผ่าน Google Sheet ได้ทันที พร้อมทดสอบเปรียบเทียบประสิทธิภาพของเครื่องตรวจวัดกับเครื่องSpectrophotometer UV-1800 ชุดตรวจวัดภาคสนามอัตโนมัตินี้ช่วยเพิ่มความสะดวกในการวิเคราะห์ปริมาณ มีขนาดเล็ก พกพาง่าย ไม่ต้องต่อสายไฟ  และเป็นมิตรต่อสิ่งแวดล้อมเนื่องจากใช้สารสกัดธรรมชาติและลดการใช้สารเคมี ส่งผลให้เกิดการพัฒนาที่ยั่งยืน

วิธีการดำเนินงาน
ตอนที่ 1 การทดสอบประสิทธิภาพแอนโทไซยานินจากสารสกัดดอกอินทนิล 1.1) เตรียมสารสกัดดอกอินทนิลด้วยน้ำปราศจากไอออน 1.2) ศึกษาการดูดกลืนแสงช่วง 450–700 นาโนเมตร ด้วยเครื่อง Spectrophotometer UV-1800 เพื่อสร้างกราฟความสัมพันธ์ระหว่างความยาวคลื่นกับค่าการดูดกลืนแสงที่สภาวะ pH ต่าง ๆ 1.3) วิเคราะห์ปริมาณแอนโทไซยานินรวม (Total Anthocyanin Content) ด้วยวิธี pH differential (Shafazila, Pat, & Lee, 2010) โดยนำค่าการดูดกลืนแสงที่ความยาวคลื่น 510 และ 700 นาโนเมตร ที่สภาวะ pH 1 และ 5 มาคำนวณตามสมการที่ (1)
[image: รูปภาพประกอบด้วย ข้อความ, ตัวอักษร, ขาว, ไลน์

เนื้อหาที่สร้างโดย AI อาจไม่ถูกต้อง]
จากนั้นคำนวณปริมาณแอนโทไซยานินรวม (TA) ในหน่วย mg CGE/100 g FW โดยแทนค่าการดูดกลืนแสง (A) จากสมการที่ (1) ลงในสมการที่ (2)
[image: รูปภาพประกอบด้วย ข้อความ, ตัวอักษร, ขาว, ไลน์

เนื้อหาที่สร้างโดย AI อาจไม่ถูกต้อง]
1.4) การทดสอบปฏิกิริยากับโลหะหนัก หยดไอออนโลหะ 10 ชนิด ได้แก่ Cr3+, Cu2+, Fe3+, Fe2+, Al3+, Ni2+, Zn2+, Mn2+, Mg2+ และ Pb2+ (เข้มข้น 200 mg/L) ลงในสารสกัดที่ปรับค่า pH ต่างกัน แล้วสังเกตการเปลี่ยนแปลง พร้อมศึกษาความไวของการเปลี่ยนสีในช่วงความเข้มข้น 0.1–200 mg/L
ตอนที่ 2 การพัฒนาชุดตรวจวัดไอออนโลหะหนักภาคสนามอัตโนมัติ 2.1) ออกแบบตัวเครื่องและระบบสมองกลฝังตัว ประกอบด้วยแท่นทดสอบแบบถอดได้ เซนเซอร์วัดค่าสี RGB แหล่งกำเนิดแสงภายใน และบอร์ด ESP32 2.2) ศึกษาผลของความเข้มแสงจากแหล่งกำเนิดแสงที่ติดตั้งในชุดตรวจ 2.3) นำค่าความเข้มสี RGB ที่วัดได้มาสร้างกราฟมาตรฐานระหว่างความเข้มสีและความเข้มข้นของไอออนโลหะหนัก
ตอนที่ 3 การทดสอบประสิทธิภาพของเครื่องตรวจวัดไอออนโลหะหนักภาคสนามอัตโนมัติ โดยเก็บตัวอย่างน้ำจากแหล่งน้ำ 5 ตัวอย่าง มาวัดปริมาณไอออนโลหะหนักด้วย 2 วิธีคือ 1) เครื่องตรวจวัดไอออนโลหะหนักภาคสนามอัตโนมัติ 2) วิธีสเปกโทรสโคปีโดยเครื่อง Spectrophotometer UV-1800 และนำผลที่ได้มาเปรียบเทียบด้วยสถิติ t-test
ตอนที่ 4 การศึกษาผลการรบกวนของไอออนต่อประสิทธิภาพการตรวจวัด 4.1) วัดปริมาณไอออนโลหะในสารละลายตัวอย่างทั้ง 5 ด้วยเครื่องตรวจวัดภาคสนามอัตโนมัติ โดยหยดไอออนรบกวนขณะตรวจวัดได้แก่ ไอออนประจุบวก (Mn2+, Cu2+, Zn2+, Al3+ เข้มข้น 100 mg/L) และไอออนประจุลบ (SO42-, Cl-, NO3-, CO32- เข้มข้น 500 mg/L) 4.2) เปรียบเทียบปริมาณ Cr3+, Fe2+ และ Fe3+ ก่อนและหลังหยดไอออนรบกวนด้วยสถิติ t-test

ผลและอภิปรายผล 
ตอนที่ 1 ผลการทดสอบประสิทธิภาพแอนโทไซยานินจากสารสกัดดอกอินทนิล 
1.1) ผลการหาค่าดูดกลืนแสงสูงสุด 
[image: ]
ภาพที่ 1 กราฟแสดงค่าการดูดกลืนแสงของสารสกัดดอกอินทนิลที่ pH 1–13 ในช่วงความยาวคลื่น 450–700 nm สารสกัดดอกอินทนิลที่สภาวะ pH 1 – 7 มีค่าดูดกลืนแสงที่ความยาวคลื่นสูงสุด λmax = 550 นาโนเมตร ในขณะที่สารสกัดดอกอินทนิลที่สภาวะ pH > 7 มีค่าการดูดกลืนแสงที่ความยาวคลื่นสูงสุด λmax > 550 นาโนเมตร
1.2) ผลการวิเคราะห์ Total anthocyanin content จากสารสกัดดอกอินทนิลสารสกัดดอกอินทนิลมีค่าการดูดกลืนแสง (A) เท่ากับ 0.542 ซึ่งเมื่อคำนวณตามสมการที่ (1) และ (2) จะได้ปริมาณแอนโทไซยานินรวม (TAC) เท่ากับ 1.81 mg CGE/100g FW
1.3) ผลการศึกษาสีของสารสกัดดอกอินทนิลในการทดสอบไอออนโลหะ ดังภาพที่ 10 สารสกัดดอกอินทนิลไม่เปลี่ยนสีกับ Al3+, Cu2+, Mn2+, Mg3+, Ni2+ และ Pb2+ แต่จะเปลี่ยนสีกับ Cr3+ (สีส้มที่ pH 1), Fe3+ (สีน้ำเงินที่ pH 3 และม่วงอมน้ำตาลที่ pH 5–7), Fe2+ (สีม่วงอมน้ำตาลที่ pH 5–7) และ Zn2+ (สีชมพูที่ pH 5)

ภาพที่ 2 การเปลี่ยนแปลงสีของสารสกัดดอกอินทนิลเมื่อทดสอบไอออนโลหะ
ผลการทดสอบสารสกัดดอกอินทนิลแบ่งเป็น 3 กลุ่ม คือ 1) ทดสอบในสภาวะกรด (Cr3+, Zn2+) 2) ทดสอบในสภาวะกรด-กลาง (Fe2+, Fe3+) และ 3) ไม่สามารถทดสอบได้ (Al3+, Cu2+, Mn2+, Mg3+, Ni2+, Pb2+)
1.4) ผลการศึกษาสีของสารสกัดดอกอินทนิลในการทดสอบกับไอออนโลหะทีความเข้มข้นต่าง ๆ เมื่อทำการทดสอบไอออนโลหะ Cr3+, Fe2+, Fe3+ และ Zn2+ ที่ความเข้มข้น ความเข้มข้น 0.1 – 200 mg/L ได้ผลการทดสอบดังภาพที่ 11-13
[image: ]ภาพที่ 3 สีของสารสกัดดอกอินทนิลเมื่อทดสอบไอออนโลหะCr3+ ที่ pH 1 [image: ]
ภาพที่ 4 สีของสารสกัดดอกอินทนิลเมื่อทดสอบไอออนโลหะ Zn2+ และ Fe2+ ที่ pH 5        [image: ]ภาพที่ 5 สีของสารสกัดดอกอินทนิลเมื่อทดสอบไอออนโลหะ Fe3+ ที่ pH 3 และ 7
ตอนที่ 2 ผลการพัฒนาชุดตรวจวัดไอออนโลหะหนักภาคสนามอัตโนมัติ
2.1) ผลการศึกษาผลของความเข้มแสงจากแหล่งกำเนิดแสงที่ติดตั้งในชุดตรวจการศึกษาความเข้มแสง (10–100 ลักซ์) ในชุดตรวจพบว่า แสงที่ให้กราฟมาตรฐานที่มีค่า R2 > 0.990 ในแต่ละสารละลาย คือ Fe3+ ที่ 20 ลักซ์ (ช่องสี G และ B), Fe2+ ที่ 60 ลักซ์ (ช่องสี R) และ 70 ลักซ์ (ช่องสี R, G, B) และ Cr3+ ที่ 20 ลักซ์ (ช่องสี R) 
2.2) ผลการออกแบบระบบสมองกลฝังตัวสำหรับวัดค่าความเข้มสีของสารละลายเมื่อทดสอบไอออนโลหะหนักด้วยสารสกัดจากดอกอินทนิล
[image: ]ภาพที่ 6 ชุดตรวจวัดไอออนโลหะหนักอัตโนมัติภายนอกและภายใน
ตอนที่ 3 ผลการเปรียบเทียบปริมาณไอออนโลหะหนักระหว่างการตรวจวัดด้วยชุดตรวจวัดไอออนโลหะหนักภาคสนามอัตโนมัติกับวิธีสเปกโทรสโคปี ด้วยสถิติ t-test
ตารางที่ 1 การเปรียบเทียบปริมาณ Fe2+ ระหว่างชุดตรวจวัดภาคสนามอัตโนมัติกับวิธีสเปกโทรสโกปีด้วย t-test (mg/L)

	ตัวอย่าง
	ปริมาณจาก
ชุดตรวจ
	ปริมาณจากวิธี
สเปกโทรสโกปี
	t
	p-value

	sample 1
	10.16
	10.21
	2.511
	0.033

	sample 2
	27.43
	27.41
	-2.449
	0.035

	sample 3
	29.55
	29.28
	-0.336
	0.377

	sample 4
	13.00
	13.23
	1.627
	0.089

	sample 5
	11.45
	11.34
	-2.034
	0.055


ปริมาณของ Fe2+ ที่ตรวจวัดในน้ำตัวอย่างจากชุดตรวจวัดและวิธีสเปกโทรสโคปี ไม่แตกต่างกัน
ตารางที่ 2 การเปรียบเทียบปริมาณ Fe3+ ระหว่างชุดตรวจวัดภาคสนามอัตโนมัติกับวิธีสเปกโทรสโกปีด้วย t-test (mg/L)
	ตัวอย่าง
	ปริมาณจาก
ชุดตรวจ
	ปริมาณจากวิธี
สเปกโทร
สโกปี
	t
	p-value

	sample 1
	22.10
	22.02
	-2.760
	0.260

	sample 2
	7.90
	7.78
	-4.550
	0.099

	sample 3
	13.46
	13.23
	-2.114
	0.051

	sample 4
	5.43
	5.06
	-2.473
	0.034

	sample 5
	8.52
	8.17
	-2.432
	0.0360


ปริมาณของ Fe3+ ที่ตรวจวัดในน้ำตัวอย่างจากชุดตรวจวัดและวิธีสเปกโทรสโคปี ไม่แตกต่างกัน
ตอนที่ 4  ผลการรบกวนของไอออนต่อประสิทธิภาพการตรวจวัดปริมาณโลหะหนักด้วยชุดตรวจภาคสนามอัตโนมัติ กลุ่มที่ไม่มีผลรบกวนอย่างมีนัยสำคัญ (p > 0.01) ไอออนประจุบวก Mn2+ และไอออนประจุลบ SO42- ไม่ส่งผลกระทบต่อค่าที่วัดได้กลุ่มที่มีผลรบกวนอย่างมีนัยสำคัญ (p < 0.01) ไอออนประจุบวก Cu2+, Zn2+, Al3+ ส่งผลให้ค่าปริมาณโลหะวิเคราะห์คลาดเคลื่อน เช่นเดียวกับไอออนประจุลบอย่าง Cl-, NO3- และ CO32-

สรุปผล
สารสกัดดอกอินทนิล (ปริมาณแอนโทไซยานินรวม 1.81 mg CGE/100g FW) มีสีม่วงที่ pH 1–7 (λmax = 550 nm) โดยจะเปลี่ยนสีเฉพาะเมื่อทำปฏิกิริยากับ Cr3+ (pH 1), Fe2+ (pH 5) และ Fe3+ (pH 3) แต่ไม่เปลี่ยนสีเมื่อทดสอบกับ Al3+, Cu2+, Mn2+, Mg3+, Ni2+ และ Pb2+ ชุดตรวจวัดมีต้นทุน 990 บาท ให้กราฟมาตรฐานที่มีความเป็นเส้นตรงสูง (R2 > 0.990) ในสภาวะดังนี้ Fe3+ ที่ความเข้มแสง 20 ลักซ์ (ช่อง G, B) และ 30 ลักซ์ (ช่อง B), Fe2+ ที่ 60 ลักซ์ (ช่อง R) และ 70 ลักซ์ (ช่อง R, G, B) ส่วน Cr3+ ที่ 20 ลักซ์ (ช่อง R) ผลการวิเคราะห์ปริมาณ Fe2+, Fe3+ และ Cr3+ ในน้ำตัวอย่างด้วยชุดตรวจ ไม่แตกต่างจากวิธีสเปกโทรสโกปีอย่างมีนัยสำคัญ (p > 0.01) สำหรับการศึกษาไอออนรบกวนพบว่า Mn2+ และ SO42- ไม่มีผลรบกวนการตรวจวัด แต่ Cu2+, Zn2+, Al3+, Cl-, NO3- และ CO32- มีผลรบกวนอย่างมีนัยสำคัญ

